Zmluva o podpore výučby

V rámci predmetov Informatika a Biológia inovatívnou formou

na školách v zriaďovateľskej pôsobnosti Banskobystrického samosprávneho kraja

uzatvorená podľa ust. § 262 ods. 1 v spojení s ust. § 269 ods. 2 zákona č. 513/1991 Zb. Obchodný zákonník v platnom znení (ďalej len „zmluva“)

# Zmluvné strany

Táto zmluva sa uzatvára medzi:

**ROZVOJOVÁ AGENTÚRA Banskobystrického samosprávneho kraja, n.o.**

Sídlo: Námestie SNP 14585/1, 974 01 Banská Bystrica

IČO: 51 744 422

DIČ: 2120807117

Zapísaná: v registri neziskových organizácií poskytujúcich všeobecne prospešné služby vedenom Okresným úradom Banská Bystrica, registračné číslo OVVS/NO-7/2018

Zastúpený: JUDr. Gabrielou Stopkovou, riaditeľkou

Bankové spojenie: SK37 0900 0000 0051 4701 8478

Kontaktná osoba: Mgr. Monika Frindtová

Telefón: 0947 798 493

E-mail: monika.frindtova@dobrykraj.sk

(ďalej ako „Rozvojová agentúra”)

a

**OBCHODNÉ MENO SEM**

Sídlo: .......................................

IČO:.........................................

DIČ:...............................

Zapísaná:.....................................

Zastúpený:..................................

Bankové spojenie:.............................

Kontaktná osoba:..............................

Telefón:..................................

E-mail:.............................

(ďalej ako „Dodávateľ”)

# Definícia pojmov

**Výučba v rámci predmetu Informatika** je výučba prebiehajúca v rámci školského predmetu, semináru alebo cvičení zaradených do Školského vzdelávacieho programu napĺňajúcich cieľové požiadavky Štátneho vzdelávacieho programu na kompetencie z predmetu Informatika alebo ekvivalent alebo v rámci disponibilných hodín pridelených takejto výučbe prostredníctvom školského vzdelávacieho programu školy.

**Výučba v rámci predmetu Biológia** je výučba prebiehajúca v rámci školského predmetu, semináru alebo cvičení zaradených do Školského vzdelávacieho programu napĺňajúcich cieľové požiadavky Štátneho vzdelávacieho programu na kompetencie z predmetu Biológia alebo ekvivalent alebo v rámci disponibilných hodín pridelených takejto výučbe prostredníctvom školského vzdelávacieho programu školy.

**Učebný materiál** je kompletný súbor textov, obrázkov, multimédií a ústnych inštrukcií určených pre žiakov a učiteľov zúčastňujúcich sa výučby v rámci predmetov Informatika a Biológia, ktorý je potrebný na dosiahnutie cieľa výučby.

**Organizačné dokumenty** je súbor dokumentov slúžiacich na zabezpečenie súladu realizácie výučby v rámci predmetov Informatika a Biológia s administratívnymi nárokmi kladenými na školy zapojené do školskej sústavy regionálneho školstva obsahujúci najmä časovo-tematický plán a ďalšie.

**Odborník z praxe** je pre účely tejto zmluvy osoba, ktorá získala teoretické a praktické skúsenosti s aplikáciou znalostí potrebných na budovanie znalostí u žiakov predošlým pôsobením v oblasti so zameraním na problematiku rovnakú alebo obdobnú ako predpokladá výučba v rámci predmetu Informatika a výučba v rámci predmetu Biológia na základe tejto zmluvy.

# Preambula

* 1. Cieľom tejto zmluvy je vytvoriť podmienky pre zefektívnenie vyučovacieho procesu v školách v zriaďovateľskej pôsobnosti Banskobystrického samosprávneho kraja.
  2. Strategickým smerom rozvoja školstva v Banskobystrickom samosprávnom kraji je zavádzanie efektívnejších metód výučby, napĺňanie štátneho vzdelávacieho programu “future ready” obsahom existujúcich školských predmetov a zapojením odborníkov z praxe do vyučovacieho procesu za účelom odovzdávania svojich znalostí žiakom aj v školách a predmetoch, kde to nie je v súčasnosti bežná prax.

# Predmet zmluvy

Predmetom tejto zmluvy je záväzok Dodávateľa zabezpečiť pre Rozvojovú agentúru odborníkov z praxe, ktorí budú ako dobrovoľníci na základe osobitných zmluvných vzťahov uzatvorených s vybranými školami v zriaďovateľskej pôsobnosti Banskobystrického samosprávneho kraja vykonávať výučbu v rámci predmetov Informatika a Biológia a záväzok Rozvojovej agentúry za služby vykonávané zo strany Dodávateľa uhradiť Dodávateľovi odplatu podľa článku 7 tejto zmluvy.

Výučba v rámci predmetov Informatika a Biológia, ktorá bude podporovaná prostredníctvom tejto zmluvy, bude prebiehať na nasledovných školách:

| **Názov školy** | **Predmet Informatika** | **Predmet Biológia** |
| --- | --- | --- |
| Gymnázium Andreja Sládkoviča, Banská Bystrica | Áno | Nie |
| Gymnázium Mateja Hrebendu, Hnúšťa | Áno | Áno |
| Stredná priemyselná škola dopravná, Zvolen | Áno 2x | Nie |
| Gymnázium Andreja Kmeťa, Banská Štiavnica | Áno | Nie |
| Stredná odborná škola obchodu a služieb, Krupina | Áno | Nie |
| Gymnázium, Detva | Áno | Áno |
| Gymnázium Andreja Sládkoviča, Krupina | Áno | Áno |
| Gymnázium Boženy Slančíkovej – Timravy, Lučenec | Áno | Nie |
| Gymnázium Martina Kukučína, Revúca | Nie | Áno |
| Gymnázium Ivana Kraska – Ivan Krasko Gimnázium, Rimavská Sobota | Áno 2X | Áno |
| Gymnázium Augusta Horislava Škultétyho, Veľký Krtíš | Áno | Áno |
| Gymnázium Ľudovíta Štúra, Zvolen | Áno | Áno |
| Technická akadémia, Zvolen | Áno | Nie |
| Gymnázium Františka Švantnera, Nová Baňa | Áno 2x | Nie |
| Gymnázium – Gimnázium, Fiľakovo | Áno | Áno |
| Gymnázium Milana Rúfusa, Žiar nad Hronom | Áno 2X | Áno |
| Stredná odborná škola, Žarnovica | Áno | NIe |

* 1. Je záväzkom Dodávateľa, aby dobrovoľníci z radov odborníkov z praxe vykonávali výučbu v miestach, čase, rozsahu, obsahu a spôsobom uvedeným v odseku 4.4., 4.5., 4.6., 4.7., 4.8. tejto zmluvy.
  2. Miesto výučby:
     1. Realizácia výučby v rámci predmetu Informatika bude prebiehať v priestoroch škôl.
     2. Realizácia výučby v rámci predmetu Biológia bude prebiehať nasledovne:
        1. Teoretická príprava v priestoroch školy.
        2. Praktická časť – experiment zahŕňajúci manipuláciu s DNA – bude prebiehať v priestoroch s primeranou certifikáciou.
  3. Čas výučby:
     1. Výučba predmetu Informatika a teoretickej časti predmetu Biológia vedená odborníkmi z praxe na základe dobrovoľníckych zmlúv v rámci predmetov Informatika a Biológia bude prebiehať výlučne v štandardných rozvrhových časoch škôl. Praktická časť predmetu Biológia – experiment zahŕňajúci manipuláciu s DNA – môže byť realizovaná v ľubovolnom vyučovacom čase na základe dohody Dodávateľa s predmetnou školou.
  4. Rozsah výučby:
     1. Rozsah výučby v rámci predmetu Informatika alebo Biológia, ktoré odučia odborníci z praxe na základe dobrovoľníckej zmluvy, je minimálne 31 školských hodín za jeden školský rok. Časová dotácia výučby v rámci predmetu Biológia zahŕňa teoretickú aj praktickú časť výučby, pričom praktická časť výučby predmetu Biológia zodpovedá najmenej 6-tim školským hodinám. Ak rozvrh školy, na ktorej predmetná výučba bude prebiehať, pridelí takejto výučbe viac ako 31 školských hodín, Dodávateľ je povinný zabezpečiť aj výučbu hodín nad rámec 31 školských hodín až do maximálnej časovej dotácie 36 školských hodín na realizáciu výučby v rámci jedného predmetu na jednej škole za školský rok.
     2. Presný rozpis výučby vedenej zo strany dobrovoľníkov na jednotlivých školách bude špecifikovaný písomne zo strany Dodávateľa pre prvý polrok školského roka 2019/2020 najneskôr k 01.09.2019 a pre druhý polrok školského roka 2019/2020 najneskôr k 01.02.2020.
  5. Obsah výučby:
     1. Výučba vedená dobrovoľníkom z radov dobrovoľníkov z praxe v rámci predmetu Informatika naplní cieľové kompetencie cielenou výučbou programovania pre Android v programovacích jazykoch Kotlin alebo Java, resp. v inom programovacom jazyku pre tvorbu Android aplikácií. Výučba vedená dobrovoľníkom z radov dobrovoľníkov z praxe v rámci predmetu Biológia s rozšíreným záberom na genetickú modifikáciu a genetické inžinierstvo bude zahŕňať výučbový experiment obsahujúci manipuláciu s DNA baktérie spĺňajúcej požiadavky bezpečnosti pre výučbové účely z hľadiska geneticky modifikovaných organizmov.
  6. Spôsob výučby:
     1. Výučba bude zlepšovať soft-skills žiakov ako napr. prezentačné zručnosti, bude sa zameriavať na neautoritatívne riadenie v tímoch, poskytovanie a prijímanie spätnej väzby, uprednostňovanie tímového vyučovania a skupinovej práce, individuálne konzultácie a samoštúdium. Žiaci by mali mať možnosť pracovať na dlhodobých projektoch, viaceré aktivity sa môžu odohrávať aj mimo budovy školy. V rámci vyučovania je potrebné vytvárať situácie, v ktorých sa žiaci učia jeden od druhého. Očakáva sa, že vyučujúci vnesie do vyučovacích hodín viac otázok od žiakov, diskusií, prezentácie vlastných názorov a argumentácie. Vyučujúci musí viesť žiakov k osvojeniu si princípov kritického myslenia. Od vyučujúceho sa vyžaduje, aby zaviedol hodnotenie žiakov, ktoré bude komplexnou spätnou väzbou a aby vytvoril podmienky na zavedenie slovného hodnotenia. Vyučujúci má byť sprievodcom žiakov v procese učenia sa, nie sprostredkovateľom poznatkov. Systém vyučovania má ideálne vychádzať z praxe a/alebo byť všeobecne akceptovaný praxou tak, aby absolventi mohli využívať vžité procesné praktiky aj ďalej vo svojom ďalšom profesijnom živote. Systém má byť ľahko pochopiteľný a vysvetliteľný učiteľom, žiakom, ale aj rodičom tak, aby sa zabezpečila maximálna transparentnosť smerom ku všetkým účastníkom vzdelávania.

# Povinnosti Dodávateľa

* 1. Dodávateľ je povinný získať a podporovať odborníkov z praxe v úlohe dobrovoľníka tak, aby bolo možné zrealizovať výučbu na mieste, v čase, v rozsahu, s obsahom a spôsobom, ktorý je špecifikovaný v predmete tejto zmluvy v školskom roku 2019/2020. Dobrovoľníci nemusia, ale môžu byť aj zamestnancami Dodávateľa.
  2. Dodávateľ je povinný pri výbere dobrovoľníkov rešpektovať vyučovací jazyk škôl a v prípade, že škola má iný vyučovací jazyk ako slovenský, je povinný túto skutočnosť zohľadniť a získať takého dobrovoľníka z radov odborníkov z praxe, ktorý je schopný viesť výučbu vo vyučovacom jazyku školy.
  3. Dodávateľ zodpovedá za dodržiavanie Školského poriadku a interných smerníc škôl, v priestoroch ktorých bude prebiehať výučba vedená dobrovoľníkmi získanými Dodávateľom počas celej doby výučby.
  4. Dodávateľ je povinný na realizáciu výučby v rámci predmetov Informatika a Biológia získať len osoby, ktoré spĺňajú všetky zákonom a inými záväznými dokumentmi požadované kvalifikačné predpoklady na takéto osoby, a to najmä ukončené vysokoškolské vzdelanie 2. stupňa v príslušnom odbore a ovládanie štátneho jazyka Slovenskej republiky. V prípade, že na výučbe predmetu Informatika bude v celom rozsahu prítomný aj pedagogický zamestnanec školy, považuje sa toto ustanovenie za splnené bez ohľadu na vzdelanie alebo kvalifikáciu dobrovoľníka.
  5. Dodávateľ je povinný pripraviť podmienky (najmä učebný materiál a metodické dokumenty) pre výučbu v rámci predmetu Informatika tak, aby nebolo potrebné inštalovať na počítače, na ktorých bude výučba prebiehať, žiadny software vyžadujúci licenčné alebo iné poplatky za jeho využitie. V prípade, že Dodávateľ použije software vyžadujúci licenčné alebo iné poplatky za jeho využitie, je povinný zabezpečiť škole ako aj jednotlivým žiakom jeho bezplatné užívanie, všetko v súlade s platným autorským právom.
  6. Dodávateľ je povinný na realizáciu výučby v rámci predmetov Informatika a Biológia zabezpečiť počas celej doby trvania tejto Zmluvy odborného garanta, ktorý bude vykonávať odborný dohľad nad výučbou zo strany dobrovoľníkov. Odborný Garant výučby pre predmet Informatika musí spĺňať nasledovné minimálne požiadavky: úspešne ukončené vysokoškolské vzdelanie 2. stupňa, pedagogické vzdelanie alebo doplňujúce pedagogické štúdium, aspoň jedna profesionálna praktická skúsenosť s výučbou programovania pre Android v rámci výučby predmetu na gymnáziu/strednej škole v rozsahu min. 30 vyučovacích hodín. Odborný Garant výučby pre predmet Biológia musí spĺňať nasledovné minimálne požiadavky: úspešne ukončené vysokoškolské vzdelanie 2. stupňa v oblasti genetiky, molekulárnej biológie alebo obdobného študijného odboru, pedagogické vzdelanie alebo doplňujúce pedagogické štúdium, aspoň jedna profesionálna praktická skúsenosť s výučbou genetickej modifikácie v rámci výučby predmetu na gymnáziu/strednej škole v rozsahu min. 30 vyučovacích hodín aj s praktickým experimentom (experiment je súčasťou časovej dotácie 30 vyučovacích hodín). Dodávateľ je povinný na písomné požiadanie agentúry preukázať existenciu zabezpečeného odborného garanta vykonávajúceho odborný dohľad nad výučbou zo strany dobrovoľníkov, a to najmä poskytnutím písomného vyhlásenia zo strany odborného garanta s potrebnými listinnými dokumentmi preukazujúce minimálne požiadavky na odborného garanta.
  7. Dodávateľ zodpovedá za to, že výučbu predmetov Informatika a Biológia podľa podmienok dohodnutých v tejto zmluve budú vykonávať iba dobrovoľníci, a to na základe osobitných zmluvných vzťahov uzatvorených s vybranými školami.
  8. Zmluvné strany sa dohodli, že Dodávateľ je povinný zabezpečovať prostredníctvom dobrovoľníkov výučbu v predmetoch Informatika a Biológia presne podľa rozpisu výučby, ktorý bude špecifikovaný písomne zo strany Dodávateľa pre prvý polrok školského roka 2019/2020 najneskôr k 01.09.2019 a pre druhý polrok školského roka 2019/2020 najneskôr k 01.02.2020. Zmluvné strany sa dohodli, že Dodávateľom zabezpečený rozpis sa može na základe predchádzajúceho písomného súhlasu Rozvojovej agentúry upravovať, a to tak, aby zodpovedal zmenám učineným v rozvrhu hodín na jednotlivých školách.
  9. Dodávateľ je povinný do 3 mesiacov od ukončenia tejto zmluvy informovať písomne Rozvojovú agentúru o výsledkoch zrealizovanej výučby.

# Povinnosti Rozvojovej agentúry

* 1. Rozvojová agentúra je povinná včas a riadne uhrádzať cenu za predmet zmluvy v súlade s dohodnutými podmienkami uvedenými v článku 7 tejto zmluvy.
  2. Rozvojová agentúra je povinná zabezpečiť nevyhnutnú spoluprácu škôl v zriaďovateľskej pôsobnosti Banskobystrického samosprávneho kraja s Dodávateľom tak, aby bolo možné naplniť predmet Zmluvy.

# Cena a platobné podmienky

* 1. Cena za predmet zmluvy je:

Cena bez DPH .................. Eur

DPH 20 % .................. Eur

**Cena s DPH** .................. **Eur**

**(slovom: ...................... Eur, ......./100 s DPH)**

(ďalej len „**cena za predmet zmluvy**“)

Cena za predmet zmluvy je určená ako cena celková a konečná. Na jej uhradenie má Dodávateľ nárok iba v prípade, ak zabezpečí výučbu prostredníctvom dobrovoľníkov v rovnakom rozsahu tak ako bude tento uvedený v rozpise výučby, ktorý bude špecifikovaný písomne zo strany Dodávateľa pre prvý polrok školského roka 2019/2020 najneskôr k 01.09.2019 a pre druhý polrok školského roka 2019/2020 najneskôr k 01.02.2020.

* 1. Dodávateľ vystaví Rozvojovej agentúre počnúc mesiacom október 2019 faktúru za zabezpečenie odborníkov z praxe spôsobom, v rozsahu a za podmienok podľa tejto zmluvy. Dodávateľ je oprávnený vystaviť Rozvojovej agentúre faktúru vo výške 1/10 z ceny za predmet zmluvy za predpokladu, že Dodávateľ v  kalendárnom mesiaci predchádzajúcom vystaveniu faktúry zabezpečil realizáciu vyučovania v predmetoch Biológia a Informatika prostredníctvom dobrovoľníkov v rozsahu, aký bude špecifikovaný v rozpise výučby. Dodávateľ berie na vedomie, že ku každej vystavenej faktúre je povinný priložiť písomný prehľad obsahujúci počet zabezpečených školských hodín na jednotlivých školách.
  2. Zmluvné strany sa dohodli, že faktúru je Dodávateľ oprávnený vystaviť v kalendárnom mesiaci nasledujúcom po kalendárnom mesiaci, v ktorom Dodávateľ zabezpečil výučbu v predmetoch Informatika a Biológia prostredníctvom dobrovoľníkov.
  3. Súčasťou každej faktúry je priložené naskenované tlačivo o odučených hodinách, ktoré Dodávateľ vyplní podľa počtu odučených hodín za daný mesiac a podpíše riaditeľom danej školy, ktorý odučené hodiny svojím podpisom na tomto tlačive potvrdí, inak faktúra Rozvojovou agentúrou nebude uhradená, pretože sa v zmysle tejto zmluvy nepovažuje za kompletnú. Tlačivo na účely tohto bodu, je prílohou tejto zmluvy.
  4. Na konci školského roka musia byť s poslednou faktúrou Rozvojovej agentúre doručené aj originály tlačív zaslaných ich naskenovaním podľa predošlej vety, za celé predmetné obdobie, inak táto faktúra nebude Rozvojovou agentúrou akceptovaná, pretože sa v zmysle tejto zmluvy nepovažuje za kompletnú.
  5. Faktúry, ktoré neobsahujú náležitosti daňového dokladu stanovené príslušnými právnymi predpismi alebo, ktoré neobsahujú priložený písomný prehľad preukazujúci zrealizovanú výučbu, je Rozvojová agentúra oprávnená vrátiť Dodávateľovi na opravu. Oprávneným vrátením prestáva plynúť lehota splatnosti. Celá lehota plynie znovu odo dňa doručenia (odovzdania) opravenej alebo nanovo vyhotovenej faktúry Rozvojovej agentúre.
  6. Lehota splatnosti faktúr je 15 dní odo dňa ich doručenia Rozvojovej agentúre.

1. Trvanie zmluvy
   1. Zmluva sa uzatvára na dobu určitú, a to do 30.06.2020.
   2. Zmluva zanikne predovšetkým uplynutím doby, na ktorú bola dohodnutá.
   3. Zmluva môže taktiež zaniknúť výpoveďou alebo odstúpením od zmluvy jednej zo zmluvných strán.
   4. Zmluvné strany sú oprávnené zmluvu vypovedať kedykoľvek, a to aj bez uvedenia dôvodu. Zmluvné strany sa dohodli na 2-mesačnej výpovednej lehote, ktorá začína plynúť prvým dňom mesiaca, ktorý nasleduje po mesiaci, v ktorom bola písomná výpoveď doručená druhej strane.

# Záverečné ustanovenia

* 1. Táto zmluva bola vyhotovená podľa slobodnej, vážnej, určitej a zrozumiteľnej vôle všetkých účastníkov, ani jeden z nich ju neuzavrel v tiesni, ani za nápadne nevýhodných podmienok a ich zmluvná voľnosť nebola obmedzená.
  2. Táto zmluva je vyhotovená v štyroch vyhotoveniach, z ktorých každá má rovnakú záväznosť. Každá strana obdrží po dvoch vyhotoveniach.
  3. Prípadné dodatky k tejto zmluve budú vyhotovené písomnou formou na základe súhlasu oboch zúčastnených strán.
  4. Zmluvné strany svojím podpisom potvrdzujú, že zmluve porozumeli a že vyjadrujú ich súhlasný prejav vôle.
  5. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, pokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú dňom vrátenia zásielky zmluvnej strane, ktorá zásielku doručuje.
  6. V prípade, ak niektoré ustanovenie zmluvy je alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
  7. Dodávateľ berie na vedomie skutočnosť, že táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  8. Táto zmluva nadobúda platnosť dňom jej podpísania oboma zmluvnými stranami a účinnosť v súlade s ust. § 47a ods. 1 Občianskeho zákonníka nadobúda kalendárnym dňom nasledujúcim po dni jej zverejnenia Rozvojovou agentúrou.
  9. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
  10. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
  11. Príloha: tlačivo o odučených hodinách: Príloha k faktúre č. ............

V Banskej Bystrici dňa ...................... V ........................... dňa ......................

|  |  |
| --- | --- |
| Za Rozvojovú agentúru:  ........................................  JUDr. Gabriela Stopková,  Riaditeľka  ROZVOJOVÁ AGENTÚRA Banskobystrického samosprávneho kraja, n.o. | Za Dodávateľa:  ..........................................  štatutárny zástupca |

|  |  |  |  |
| --- | --- | --- | --- |
| **PRÍLOHA k faktúre č. ......................................** | | |  |
|  |
|  |  |  |  |
|  |  |  |  |
| **Názov školy: ................................................** | |  |  |
| **Riaditeľ školy: .........................................** | |  |  |
| **V zmysle zmluvy o podpore výučby č. ...................... uzavretej medzi ROZVOJOVOU AGENTÚROU Banskobystrického samosprávneho kraja, n. o. a ...........................** | | | |
|  |  |  |  |
| **Za mesiac: ...................................** | |  |  |
|  |  |  |  |
| **P.č.** | **Vyučujúci** | **Predmet** | **Počet odučených hodín** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| V ............................................. | |  |  |
| Dňa: .............................. | | podpis riaditeľa školy |  |
|  |  |  |  |